Žara
<s>Vrućina (, ispisan kao "ЖАRА") je ruska filmska komedija snimljena 2006. godine u režiji Reze Giginešvilija.</s><s>Predstavlja svojevrsni remake popularnog sovjetskog filma Šetam po Moskvi iz 1963. godine.</s><s>Radnja se događa u suvremenoj Moskvi tokom nekoliko vrućih ljetnih dana, a protagonist, koga tumači Aleksej Čadov, je mladić koji se vraća u Moskvu nakon trogodišnjeg služenja vojnog roka u Crnomorskoj floti te zajedno sa nekoliko prijatelja upada u niz peripetija.</s>

<s>Film je producirao Fjodor Bondarčuk koji je inzistirao da mlade protagoniste, koji pripadaju različitim društvenim slojevima i etničkim grupama, tumače isti glumci kao u njegovom ranijem i mnogo poznatijem ratnom filmu Deveta četa.</s><s>Film je bio jedan od najskupljih u historiji post-komunističke Rusije, iako je samo manji dio budžeta otišao na snimanje; tri puta je veći iznos potrošen na marketing.</s><s>Kritike su bile porazne, ali je Žara svejedno postigla komercijalni uspjeh.</s>

<s>Čadov i litvanska glumica Agnija Ditkovskite, koja tumači djevojku koju upozna tokom radnje, su na setu započeli ljubavnu vezu koja je kasnije okrunjena brakom.</s>

<s>Napomene</s>

<s>Izvori</s>

<s>Vanjske veze</s>

<s>Ruski filmovi
Filmske komedije
Romantične komedije
Tinejdžerski filmovi</s>

